મ્યુનિસિપલ કમિશનર બંછાનિધિ પાનીએ જણાવ્યું કે, જો કોઈ કિસ્સામાં મુલાકાતીઓ પ્લાસ્ટિકની બોટલ કે અન્ય કોઈ પ્લાસ્ટિકની ચીજ-વસ્તુ લઈને ઝૂમાં પ્રવેશ કરશે તો તેની પાસેથી ટિકિટ બારી ઉપરથી પ્લાસ્ટિકની દરેક ચીજ દીઠ રૂ.૧૦/- વસૂલ કરવામાં આવશે અને જ્યારે આ મુલાકાતી ઝૂ માં ફરીને પરત જતા હોય ત્યારે પ્લાસ્ટિકની એ તમામ ચીજ વસ્તુ ટિકિટ બારી પર બતાવી પ્લાસ્ટિકની દરેક ચીજ વસ્તુ પર અગાઉ ચુકવાયેલા પોતાના દસ-દસ રૂપિયા પ્રત મેળવી શકશે. આ નવી વ્યવસ્થાનો આશય પ્રદ્યુમન પાર્ક ઝૂને ઝીરો પ્લાસ્ટિક બનાવી રાખવાનો છે અને તેમાં સૌ મુલાકાતી નાગરિકો સહયોગ આપે તેવો અનુરોધ છે.”